b'\n_START_ARTICLE_\nKarel I. Habsbur\xc5\xa1ko-Lotarin\xc5\xa1ki\n_START_SECTION_\n\xc5\xbdivljenjepis\n_START_PARAGRAPH_\nKarel I. je bil sin Ota Franca Jo\xc5\xbeefa Habsbur\xc5\xa1ko-Lotarin\xc5\xa1kega in Marije Jo\xc5\xbeefe Sa\xc5\xa1ke. Poro\xc4\x8den je bil s Cito Burbonsko-Parmsko, s katero sta imela osem otrok. Kot najstarej\xc5\xa1i sin in prestolonaslednik je bil leta 1912 rojen Otto Habsbur\xc5\xa1ki._NEWLINE_Kot naslednik Franca Jo\xc5\xbeefa I. je pri\xc5\xa1el na oblast leta 1916, sredi prve svetovne vojne. Prizadeval si je skleniti mir in reformirati monarhijo v federacijo, za kar pa je bilo takrat \xc5\xbee prepozno. 4. oktobra 1918 je cesar Karel I. zaprosil ameri\xc5\xa1kega predsednika Woodrowa Wilsona za mirovno posredovanje. 16. oktobra je izdal manifest, ki je obljubil preureditev avstrijskega dela monarhije v zvezno dr\xc5\xbeavo razli\xc4\x8dnih narodov. 11. novembra 1918 je moral odstopiti z avstrijskega in nato \xc5\xa1e z ogrsko-hrva\xc5\xa1kega prestola. Razpad Avstro-Ogrske novembra 1918 je potekal brez ve\xc4\x8djega prelivanja krvi tudi po zaslugi Karla I., saj je le-ta energi\xc4\x8dno zavra\xc4\x8dal vse nanj naslovljene pobude, naj svojo oblast uveljavi z oro\xc5\xbejem. Kljub temu se prestolu ni povsem odpovedal in je leta 1921 posku\xc5\xa1al \xc5\xa1e dvakrat osvojiti ogrski kraljevi prestol, zato je bil pregnan na Madeiro.\n_START_SECTION_\nPolni uradni naziv\n_START_PARAGRAPH_\nNjegovo cesarsko in kraljevo apostolsko veli\xc4\x8danstvo,_NEWLINE_Karel prvi,_NEWLINE_po milosti Bo\xc5\xbeji, cesar Avstrije, apostolski kralj Ogrske, \xc4\x8detrti tega imena, kralj \xc4\x8ce\xc5\xa1ke, Dalmacije, Hrva\xc5\xa1ke, Slavonije, in Galicije, Lodomerije, in Ilirije; kralj Jeruzalema in tako naprej, nadvojvoda Avstrije; veliki vojvoda Toskane in Krakova, vojvoda Lorene in Salzburga, \xc5\xa0tajerske, Koro\xc5\xa1ke, Kranjske in Bukovine; veliki knez Translivanije; mejni grof Moravske, vojvoda Zgornje in Spodnje \xc5\xa0lezije, Modene, Parme, Piacenze in Gaustalle, Auschwitza in Zatorja, Te\xc5\xa1nija, Furlanije in Dubrovnika, in Zadra; pokne\xc5\xbeeni grof Habsburga, Tirolske, Kyburga, Gori\xc5\xa1ke in Gradi\xc5\xa1\xc4\x8danske, knez Trenta in Brixna; mejni grof Zgornje in Spodnje Lu\xc5\xbeice in v Istri; grof Hohenemsa, Feldkircha, Bregenza, Sonnenberga, in tako dalje; gospod Trsta, Kotorja, in v Slovenski marki; veliki vojvoda Vojvodine Srbije in tako dalje in tako dalje.'